روسیه و امریکا قوشمه ایالتلری هیئت لری 28- جولای کونی استراتژیک برقرارلیک توغریسیده ییغیلیش اوتکزه دی.
روسیه تشقی ایش لر وزیرلیگی تامانیدن بیریلگن یازمه بیاناتده, جمهوررئیس ولادیمیر پوتین نینگ امریکا قوشمه ایالت لری دولت رهبری جو بایدن بیلن 16- جون کونی ژنیو شهریده بولیب اوتگن اوچره شووی ایسله تیلدی.
بیاناتده, اوشبو اوچره شوو ده گی کیلیشوو دایره سیده روسیه و امریکا اورته سیده گی دیالوگ چوکاتیده, 28 – جولای کونی ژنیو ده استراتژیک برقرارلیککه بغیشلنگن ینگی بیر ییغیلیش نینگ بولیب اوته دیگن لیگی معلوم قیلیندی.
عینی دمده بیاناتده, "روسیه هیئتی تشقی ایش لر وزیری نینگ اورینباسری سرگی ریابکوف, امریکا هیئتی ایسه امریکا تشقی ایش لر وزیری نینگ اورینباسری ویندی شرمن تامانیدن باشقریله دی.  ییغیلیشده, استراتژیک برقرارلیک نینگ قورینیشی, کوچه یتیریلیشی و سلاح لرنینگ کنترولی بیلن علاقه لی بحث ایتیله دی" دییه قید ایتیلدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
